钦定古今图书集成/明伦汇编/氏族典/第197卷 > 《廖用贤尚友录》 > 尧杰
## 钦定古今图书集成/明伦汇编/氏族典/第197卷 > 《廖用贤尚友录》 > 尧杰

按《北齐书尧雄传》：“雄从父兄杰，字寿，性轻率嗜酒，颇
有武用。历给事中、羽林监。从高祖破纥豆陵步藩有
功，除镇东将军，封乐城县伯，出为沧州刺史。属义兵
起，归高祖，从平邺。及破尔朱兆，进爵为侯。后为都督，
率众讨元树于谯城，平之。仍除南兖州，多所取受。然
性果决，吏民畏之。寻加行兖州事。元象初，拜车骑大”
将军、仪同三司，进爵为公。出为磨城镇大都督，转安
州刺史。卒于州。赠使持节、沧瀛二州诸军事、尚书右仆射、沧州刺史。